CELEX: 32010D0737
Language: sl
Date: 2010-12-02 00:00:00
Title: 2010/737/EU: Sklep Komisije z dne 2. decembra 2010 o določitvi razredov požarne odpornosti za nekatere gradbene proizvode v zvezi z jekleno pločevino, prevlečeno s poliestrom in plastisolom (notificirano pod dokumentarno številko C(2010) 389)  Besedilo velja za EGP

3.12.2010   
            
            
               SL
            
            
               Uradni list Evropske unije
            
            
               L 317/39
            
         SKLEP KOMISIJE
   z dne 2. decembra 2010
   o določitvi razredov požarne odpornosti za nekatere gradbene proizvode v zvezi z jekleno pločevino, prevlečeno s poliestrom in plastisolom
   (notificirano pod dokumentarno številko C(2010) 389)
   (Besedilo velja za EGP)
   (2010/737/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (1), in zlasti člena 20(2)(a) Direktive,
   po posvetovanju s Stalnim odborom za gradbeništvo,
   ob upoštevanju naslednjega:
   
               (1)
            
            
               Direktiva 89/106/EGS predvideva, da bi bilo treba zaradi upoštevanja različnih ravni zaščite gradbenih objektov na nacionalni, regionalni ali lokalni ravni v razlagalnih dokumentih določiti razrede, ki ustrezajo zmogljivosti proizvodov v zvezi z vsako bistveno zahtevo. Navedeni dokumenti so bili objavljeni kot „Obvestilo Komisije v zvezi z razlagalnimi dokumenti Direktive 89/106/EGS (2)“.
            
         
               (2)
            
            
               Razlagalni dokument št. 2 v zvezi z bistveno zahtevo glede varnosti v primeru požara navaja številne med seboj povezane ukrepe, ki skupaj opredeljujejo strategijo požarne varnosti, ki jo je treba v državah članicah razvijati na različne načine.
            
         
               (3)
            
            
               Razlagalni dokument št. 2 opredeljuje enega od navedenih ukrepov kot omejevanje netenja in širjenja ognja ter dima znotraj določenega območja, tako da se zmanjša možen vpliv gradbenih proizvodov na razplamtevanje požara.
            
         
               (4)
            
            
               Raven navedene omejitve se lahko izrazi samo v smislu različnih ravni požarne odpornosti proizvodov pri njihovi končni uporabi.
            
         
               (5)
            
            
               Z usklajeno rešitvijo je bil v Odločbi Komisije 2000/147/ES z dne 8. februarja 2000 o izvajanju Direktive Sveta 89/106/EGS v zvezi s klasifikacijo požarne odpornosti gradbenih proizvodov (3) sprejet sistem razredov.
            
         
               (6)
            
            
               V primeru jeklene pločevine, prevlečene s poliestrom in plastisolom, je treba uporabiti razvrstitev iz Odločbe 2000/147/ES.
            
         
               (7)
            
            
               Lastnosti odziva na ogenj številnih gradbenih proizvodov in/ali materialov v okviru klasifikacije, predvidene v Odločbi 2000/147/ES, so dovolj dobro določene in zadostno poznane zakonodajalcem na področju požarne varnosti v državah članicah, da ne zahtevajo preskušanja za to posebno lastnost –
            
         SPREJELA NASLEDNJI SKLEP:
   Člen 1
   Gradbeni proizvodi in/ali materiali, ki izpolnjujejo vse zahteve glede „požarne odpornosti“ brez potrebe po nadaljnjih preskusih, so navedeni v Prilogi.
   Člen 2
   Posebni razredi, ki se uporabijo za različne gradbene proizvode in/ali materiale v okviru klasifikacije požarne odpornosti, sprejete v Odločbi 2000/147/ES, so določeni v Prilogi k temu sklepu.
   Člen 3
   Proizvodi se obravnavajo glede na končno uporabo, kadar je to ustrezno.
   Člen 4
   Ta sklep je naslovljen na države članice.
   
      V Bruslju, 2. decembra 2010
      
         
            Za Komisijo
         
         Antonio TAJANI
         
            Podpredsednik
         
      
   
   
      (1)  UL L 40, 11.2.1989, str. 12.
   
      (2)  UL C 62, 28.2.1994, str. 1.
   
      (3)  UL L 50, 23.2.2000, str. 14.
   
      PRILOGA
      V tabelah iz te priloge so navedeni gradbeni proizvodi in/ali materiali, ki izpolnjujejo vse zahteve požarne odpornosti brez preskušanja.
      
         Tabela 1
      
      
         Razredi požarne odpornosti jeklenih plošč, prevlečenih s poliestrom, ki se uporabljajo kot ena plast (brez izolacije)
      
      
                  Proizvod
               
               
                  Nominalna debelina „t“ jeklene plošče s kovinsko prevleko
                  (mm)
               
               
                  Profil
               
               
                  Razred (1)
                  
               
            
                  Jeklene plošče s kovinsko prevleko, profilirane ali ravne, nominalne debeline t (mm) in prevlečene na površini, izpostavljeni ognju, s poliestrom največje nominalne debeline 25 μm, v skladu z ustreznim delom standardov EN 14782 in EN 10169, če je masa prevleke največ 70 g/m2 in PCS največ 1,0 MJ/m2.
                  Površina jeklene plošče, ki ni izpostavljena ognju, lahko ima organsko prevleko, pod pogojem, da je debelina te prevleke največ 15 μm in PCS največ 0,7 MJ/m2.
               
               
                  0,40 ≤ t ≤ 1,50
               
               
                  ravne ali profilirane (2)
                  
               
               
                  A1
               
            
                  Uporabljen simbol: PCS = bruto kalorični potencial.
               
            
         
      
         Tabela 2
      
      
         Razredi požarne odpornosti jeklenih plošč, prevlečenih s plastisolom
      
      
                  Proizvod (3)
                  
               
               
                  Nominalna debelina „t“ jeklene plošče s kovinsko prevleko
                  (mm)
               
               
                  Podatki o sestavi
               
               
                  Razred (4)
                  
               
            
                  Jeklene plošče s kovinsko prevleko, profilirane ali ravne, nominalne debelina t (mm) in prevlečene na površini, izpostavljeni ognju, s plastisolom, največje debeline 200 μm, in maso prevleke ≤ 300 g/m2 in PCS ≤ 7,0 MJ/m2.
                  Površina jeklene plošče, ki ni izpostavljena ognju, lahko ima organsko prevleko, pod pogojem, da je debelina te prevleke ≤ 15 μm in PCS ≤ 0,7 MJ/m2.
               
               
                  0,55 ≤ t ≤ 1,00
               
               
                  Raven ali profiliran proizvod, ki se uporablja kot ena plast (brez izolacije) ali je podprt z mineralno volno kot del večplastnega sestava (ki je lahko dvojna plast). Če je proizvod profiliran, lahko profilirana (valovita) površina znaša največ dvakratnik celotne (pokrite) površine proizvoda.
                  Mineralna volna je vsaj razreda A2-s1,d0. Debelina mineralne volne je vsaj 100 mm, razen če je material (če obstaja), ki se nahaja takoj za mineralno volno – vključno s kakršno koli parno oviro – vsaj razreda A2-s1,d0.
                  Nosilna konstrukcija je vsaj razreda A2-s1,d0.
               
               
                  C-s3,d0
               
            
                  Uporabljen simbol: PCS = bruto kalorični potencial.
               
            
         (1)  Razred, kot je predviden v tabeli 1 Priloge k Odločbi 2000/147/ES.
      
         (2)  Profilirana (valovita) površina lahko znaša največ dvakratnik celotne (pokrite) površine proizvoda.
      Uporabljen simbol: PCS = bruto kalorični potencial.
      
         (3)  Odstopanje nominalne debeline je v skladu z ustreznimi standardi, kot so navedeni v EN 14782 in EN 14783.
      
         (4)  Razred, kot je predviden v tabeli 1 Priloge k Odločbi 2000/147/ES.
      Uporabljen simbol: PCS = bruto kalorični potencial.